wickkiey/tamil-wikipedia-chunked huggingface dataset:
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### உரை திருத்தம்

: <i>copyedit</i>, <i>உரை திருத்தம்</i>
: Miscellaneous copy editing.
: It is encouraged that you specify the changes.
: <b>Examples:</b>
:: <i>copyedit: major reorganization, original text
:: copyedit: from 'hello, I like ice cream' to 'hello, I like pizza'
:: 'hello, I like ice cream' -> 'hello, I like pizza'</i>
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### புதுக் கட்டுரை உருவாக்கம்

: <i>creation, new</i>, கட்டுரை உருவாக்கம்
: Newly created article.
: Any remarks are added after 2 single dashes (-).
: No other abbreviations should be used since the article is new.
: <b>Examples:</b>
:: <i>creation
:: new
:: creation -- NPOV check please
:: new -- NPOV check please</i>
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### கருத்துக் குழப்ப நீக்கம்

*dab*
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### Divider

*See horizontal rule*
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### பேச்சுப் பக்கத்தில் விவாதிக்கப்பட்ட தொகுப்பு

: <i>see talk</i>, <i>பேச்சுப் பக்கம் பார்</i>
: An explanation/discussion of this edit is on the article's .
:If possible, combine with other text, e.g *rephrased, see Talk*.
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### தட்டச்சுப் பிழை திருத்தம்

: <i>tiop, tiops, tpyo, tpyos, tyop, tyops, typo, typos</i>
: Fixed typos.
: தட்டச்சு பிழை திருத்தத்தை சுட்டிக்காட்டத் தேவையில்லை.
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### Formatting

: *fm, fmt, formatting, MoS, mos, MOS*
: Applied formatting, e.g. to adhere to , or to make the look consistent, etc.
: There is no need to specify the formatted text.
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### இலக்கணம்

: *gm*, *gr*, *இல*
: இலக்கணப் பிழை திருத்தம் செய்யும்போது
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### கிடைக்கோடு

: *hr*, *கிடை*
: Added or removed a horizontal rule .
: **Examples:**
:: *+hr*
:: *-hr*
:: *+கிடை*
:: *-கிடை*
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### ஒன்றிணை

: <i>... merged in</i>
: Other articles have been merged into this article.
: All the articles merged should be specified.
: <b>Example (for United States):</b> *USA and United States of America merged in*
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### பலதரப்பட்ட

: *misc*, *பலதர*
: Miscellaneous edits
: Use only when a more specific and more useful edit summary is not practical.
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### நகர்த்தல்

: <i>mv</i>
: The article or part of it has been moved.
: The new location should be specified.
: Or: this addition comes from another article.
: <b>Examples:</b>
:: *mv to 'United States' (merged)*
:: *mv from 'America' *
:: * 'அமெரிக்காவுக்கு' நகர்த்தப்பட்டது*
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### பகுப்பு மாற்றம்

: *re-cat*, *recat*, *பகுப்பு மாற்றம்*
: Changed an existing category link or links.
: If the change is specified, put the category link(s) between single apostrophes (') or double brackets (e.g., ).
: **Examples:**
:: *re-cat*
:: *re-cat 'Old category' to 'New category*'
:: *re-cat *
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### வழிமாற்று

: *REDIRECT 'கட்டுரை பெயர்', rd 'கட்டுரை பெயர்', வழிமாற்று 'கட்டுரை பெயர்' *
: பக்கங்களை வழிமாற்றிவிடும் போது.
: எந்தப் பக்கத்திற்கு வழிமாற்றப்படுகிறது எனக் குறிப்பிட வேண்டும்.
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### Removal of ambiguity

: *disambiguation, disambig, disamb, disam, dab*
: Changing a wiki link to a to point to the appropriate page.
: There is no need to specify any disambiguation changes.
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### Removal of duplication

: <i>dup, duplication</i>
: Removal of duplication.
: <b>Examples:</b>
:: <i>-dup
:: rm dup</i>
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### உரை நீக்கம்

: *-, rm, remove, del, நீக்கம்*
: கட்டுரையில் இருந்து உரை நீக்கம்.
: **எடுத்துக்காட்டுக்கள்:**
:: *-official link*
:: *rm: official link*
:: *remove: official link*  
Note that the hyphen is also put automatically in section editing, to separate the automatic text (the section title) from the typed text. Therefore it is ambiguous and not very suitable to indicate removal of text. Setting css class *autocomment* to be different helps, but either the distinction is not very clear for the small hyphen symbol, or the section title is excessively highlighted.
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### தொகுப்பை முன்னிலைப்படுத்துவது

: *revert, rv, rev, முன்னிலை*
: ஒரு தொகுப்பை .
: This short summary is insufficient on its own - you should always briefly explain the reason for reverting.
: **Examples:**
:: *rv: accident*
:: *rv: vandalism*
:: *revert blanking*
:: *rv unexpl del* - revert unexplained deletion
:: *rv changes by User:Second user to last version by User:First user*
:: *rvv* or *rv/v* = revert vandalism
:: *rvs* or *rv/s* = revert spam
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### மணல் தொட்டி

: *sandbox, Sandbox, மணல்தொட்டி, மதொ*
: செய்யப்படும் திருத்தங்களுக்கு.
: அண்மைய மாற்றங்களை கவனிக்கும் பயனர்கள் இந்தத் தொகுப்புகளை நிராகரித்து நேரத்தை மிச்சப்படுத்த உதவும்.
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### Snap double redirect

: *snap dbl rdr*
: Turned a double redirect into a single redirect
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### எழுத்துக்கூட்டல்

: *sp, spelling, typo, எகூ, எழுத்துக்கூட்டல்*
: எழுத்துப் பிழை திருத்தம் செய்யும் போது.
: திருத்திய சொல்லை காண்பிக்கத் தேவையில்லை. எனினும், பங்களிப்பாளர்கள் தங்கள் திருத்தங்களை இவ்வாறு காட்டுவதுண்டு:
: *எழுத்துகூட்டல் -> எழுத்துக்கூட்டல்*
# விக்கிப்பீடியா:தொகுத்தல் சுருக்க குறி விளக்க பட்டியல்

## எடுக்கப்பட்ட நடவடிக்கைகள் குறித்த விரிவான விளக்கம்

### விக்கிப்படுத்தல்

: *wikified, wikify, wfy, wiki, விக்கியாக்கம்*
: விக்கி உள் இணைப்புகளை ஏற்படுத்துவது, குறிப்பாக, புதிய கட்டுரைகளில்
: விக்கியாக்கம் செய்யப்பட சொற்களை குறிப்பிடத் தேவையில்லை.
# விக்கிப்பீடியா:தொகுத்தல் சுருக்க குறி விளக்க பட்டியல்:விரைவுக் கையேடு

:*இக்குறிகளின் விரிவான விளக்கத்திற்கு, பார்க்கவும்: விக்கிபீடியாவின் *  
| சேர்ப்பு | *+, add, addition, சேர், கூட்டல்* | எதையேனும் கட்டுரையில் சேர்க்கும் பொழுது |  |
| --- | --- | --- | --- |
| அகரவரிசைப்படுத்தல் | ''alpha' | பட்டியலை அகரவரிசைப்படுத்தும் பொழுது |  |
| capitalization | *cap, capital, cpt, lc, lcase, uc, ucase* | Fixing of capitalization |  |
| பகுப்பு | *+cat*, *cat*, *பகுப்பு*, *பகு* | பகுப்பு உருவாக்கம் பொழுதும் மாற்றும் பொழுதும் |  |
| கருத்து | *cm*, *கருத்து* | கருத்து சேர்க்கும் பொழுது |  |
| உரை திருத்தம் | *உரை திருத்தம்* | உரை திருத்தம் |  |
| உருவாக்கம் | *New&quot; *புதிது&quot; | புதுக் கட்டுரை உருவாக்கம் |  |
| disambiguation | ''dab, disambig, disambiguation' | Addition of |  |
| duplication | *dup, duplication* | Removal of duplication |  |
| வெளி இணைப்பு | *ext lk, ext lks, ext link, ext links, external link, external links, வெளி இணைப்பு, வெ.இ* | வெளி இணைப்பு சேர்ப்பு |  |
| formatting | *fm, fmt, formatting, MoS* | Formatting |  |
| short new text | *ft* | Addition of short new text, which is fully given in this edit summary |  |
| இலக்கணம் | *gm*, *இல*, | இலக்கணப்பிழை திருத்தம் |  |
| கிடைக்கோடு | *hr*, *கிடை* | கிடைக் கோடு சேர்ப்பு |  |
| இணைப்புகள் | *lk, lks, link, links, இணைப்பு, இணை* | இணைப்புகள் சேர்ப்பு |  |
| merge | *merge* | Article merge |  |
| நகர்த்தல் | *mv, move, நகர்* | கட்டுரை நகர்த்தல் |  |
| வழிமாற்று | *redir, redirect, வழி* | கட்டுரைப் பக்க வழிமாற்றம் |  |
| நீக்கு/அழி | *-, rm, del, நீக்கு, அழி* | எதையேனும் நீக்கும் பொழுது |  |
| முன்னிலைப்படுத்து | *rv, revert, முன்னிலை* | தொகுப்பை முன்னிலைப்படுத்துவது |  |
| பேச்சு | *பேச்சுப் பக்கம் பார்* | Explanation of edit on the article's |  |
| எழுத்துக்கூட்டல் | *tiop, tiops, tyop, tyops, typo, typos, எ.கூ, எழுத்துக்கூட்டல்* | Fixing of typos |  |
| விக்கியாக்கு | *wikified, wikify, wiki, wfy, wkf, wikification, விக்கி, விக்கியாக்கம்* | Formatting using wiki markup (as opposed to plain text or HTML) and add s to material, incorporating it into the whole of Wikipedia | } |
# அடர்த்தி

இயற்பியலில் (பௌதீகவியலில்) ஒரு பொருளின் **அடர்த்தி** (*density*) என்பது அப்பொருளானது ஒரு குறிப்பிட்ட *பரும* அளவில் (*கன* அளவில்) எவ்வளவு *நிறை* அல்லது திணிவு கொண்டு உள்ளது என்பதைக் குறிக்கும். எடுத்துக்காட்டாக ஒரு கன செண்டி மீட்டர் பரும அளவில் உள்ள தங்கம் 19.32 கிராம் நிறை ஆகும். ஆனால் அதே ஒரு கன செண்டி மீட்டர் பரும அளவு கொண்ட வெள்ளி 10.49 கிராம்தான் உள்ளது. எனவே தங்கத்தின் "அடர்த்தி" வெள்ளியின் அடர்த்தியை விட கூடுதலானது. அடர்த்தி பின்வரும் சமன்பாட்டினால் கொடுக்கப்படும்.
:<math>\rho = \frac {m}{V}</math>
SI அலகுகள்:
: **ρ** = (ரோ அல்லது றோ) பொருளின் *அடர்த்தி* (அலகு: கி.கி/மீ<sup>-3</sup>, *kg·m<sup>-3</sup>*}
:**m** = பொருளின் *நிறை* அல்லது *திணிவு* (அலகு: *கி.கி, kg*)
:**V** = பொருளின்* பரும அளவு* (*கன அளவு*) (அலகு: *மீ<sup>3</sup>*)  
நிறை அல்லது திணிவு, கிராம் அலகிலும், பரும அளவு (கன அளவு) கன செண்டி மீட்டர் (கன சதம மீட்டர்) அலகிலும் இருக்கும்போது அடர்த்தி, ஒரு செண்டி மீட்டருக்கு எவ்வளவு கிராம் என்பதாகும். அலகு : கிராம்/(கன செண்டி மீட்டர்) அல்லது கிராம்/(செண்டி மீட்டர்) <sup>3</sup> அலகில் இருக்கும். சுருக்கமாக கி/செ.மீ<sup>3</sup> என எழுதுவது வழக்கம். SI அலகில் கி.கி/மீ<sup>3</sup> என எழுதுவது வழக்கம்.  
பல்வேறு பொருள்களின் அடர்த்திகள்:
<table>
<tr><td>பொருள்</td><td>அடர்த்தி (கி.கி/மீ<sup>3</sup>'')</td></tr>
<tr><td>திடம் </td></tr>
<tr><td>இரிடியம்</td><td>22650</td></tr>
<tr><td>ஆஸ்மியம்</td><td>22610</td></tr>
<tr><td>பிளாட்டினம்</td><td>21450</td></tr>
<tr><td>தங்கம்</td><td>19300</td></tr>
<tr><td>டங்க்ஸ்டன்</td><td>19250</td></tr>
<tr><td>யுரேனியம்</td><td>19050</td></tr>
<tr><td>பாதரசம்</td><td>13580</td><tr>
<tr><td>பலேடியம்</td><td>12023</td></tr>
<tr><td>ஈயம்</td><td>11340</td></tr>
<tr><td>வெள்ளி</td><td>10490</td></tr>
<tr><td>செப்பு</td><td> &nbsp; 8960</td></tr>
<tr><td>இரும்பு</td><td> &nbsp; 7870</td></tr>
<tr><td>வெள்ளீயம்</td><td> &nbsp; 7310</td></tr>
<tr><td>டைட்டேனியம்</td><td> &nbsp; 4507</td></tr>
<tr><td>வைரம்</td><td> &nbsp; 3500</td></tr>
<tr><td>அலுமீனியம்</td><td> &nbsp; 2700</td></tr>
<tr><td>மக்னீசியம்</td><td> &nbsp; 1740</td></tr>
<tr><td>திரவம்</td></tr>
<tr><td>கடல் நீர்</td><td> &nbsp; 1025</td></tr>
<tr><td>நீர்</td><td> &nbsp; 1000</td></tr>
<tr><td>ஈத்தைல் ஆல்கஹால்</td><td> &nbsp; 790</td><tr>
<tr><td>பெட்ரோல்</td><td> &nbsp; 730</td><tr>
<tr><td>Aerogel</td><td> &nbsp; 3.0</td><tr>
<tr><td>எடுத்துக்காட்டு காற்று</td>
<td>&nbsp;&nbsp;1.2</td></tr>
</table>  
| *T* in °C | *ρ* கிகி/மீ³ இல் |  |
| --- | --- | --- |
| - 10 | 1.341 |  |
| - 5 | 1.316 |  |
| 0 | 1.293 |  |
| + 5 | 1.269 |  |
| + 10 | 1.247 |  |
| + 15 | 1.225 |  |
| + 20 | 1.204 |  |
| + 25 | 1.184 |  |
| + 30 | 1.164 | } |
# மில்லிமீட்டர்

**மில்லிமீட்டர்** (மில்லிமீற்றர்) என்பது நீள அலகுகளில் ஒன்றாகும். ஒரு மீட்டரின் ஆயிரத்தில் ஒரு பகுதி ஒரு மில்லிமீட்டர் ஆகும். இது 0.039 அங்குலத்துக்குச் (inch) (துல்லியமாக 5/127) சமனானது. மீட்டர் அளவை முறையைப் பயன்படுத்தும் நாடுகளில் சிறிய நீள அளவைகளை அளப்பதற்குப் பயன்படும் அலகு இதுவே. எடுத்துக்காட்டாகக் கண்ணாடித் தகடுகளின் தடிப்பு 6 மில்லிமீட்டர், 10 மில்லிமீட்டர் என்றும் சுவர்களின் தடிப்பைக் குறிப்பிடும்போது 100 மில்லிமீட்டர், 200 மில்லிமீட்டர் எனவும், அறைகளின் நீள அகலங்களைக் குறிப்பிடும்போது 4000 x 5000 மில்லிமீட்டர் எனவும் குறிப்பிடுவது உண்டு. மில்லிமீட்டரைச் சுருக்கமாக **மிமீ.** என்று எழுதுவது வழக்கம்.  
மில்லிமீட்டருக்கு ஒத்த பரப்பளவு அலகு சதுர மில்லிமீட்டரும், கனவளவு அலகு கன மில்லிமீட்டரும் ஆகும். இவற்றை முறையே மிமீ <sup>2</sup> (மில்லிமீட்டர் இரண்டாம் அடுக்கு) என்றும் மிமீ <sup>3</sup> (மில்லிமீட்டர் மூன்றாம் அடுக்கு) என்றும் சுருக்கி எழுதுவது வழக்கம்.
# மில்லிமீட்டர்

## தொடர்புகள்

மீட்டர் அளவை முறையில் மில்லிமீட்டருக்கும் பிற நீள அலகுகளுக்கும் இடையிலான தொடர்புகள் பின்வருமாறு:
:1 செண்டிமீட்டர் =10 மில்லிமீட்டர்
: 1 சதமமீட்டர் = 10 மில்லிமீட்டர்
: 1 மீட்டர் = 1,000 மில்லிமீட்டர்
: 1 கிலோமீட்டர் = 1,000,000 மில்லிமீட்டர்.  
மில்லிமீட்டருக்கும் இம்பீரியல் அளவை முறையில் உள்ள பிற நீள அலகுகளுக்கும் இடையிலான தொடர்புகள் பின்வருமாறு:  
: 1 அங்குலம் = 25.4 மில்லிமீட்டர்
: 1 அடி = 304.8 மில்லிமீட்டர்
: 1 யார் = 914.4 மில்லிமீட்டர்
: 1 மைல் = 1,609,300 மில்லிமீட்டர்
# மில்லிமீட்டர்

## சில தர அளவுகள்

மில்லிமீட்டரில் தரப்பட்டுள்ள சில தர அளவுகள் வருமாறு:  
- A4 தாள் அளவு - 297 x 210
- A3 தாள் அளவு - 420 x 297
- குறுவட்டு (CD) அளவு - விட்டம் = 120 மில்லிமீட்டர், தடிப்பு = 1.2 மில்லிமீட்டர், நடுத்துளை விட்டம் = 15 மில்லிமீட்டர்.
- சாதாரண செங்கல் அளவு = 225 x 112.5 x 75 மில்லிமீட்டர்.
# சுவர்

**சுவர்** என்பது வழக்கமாக ஒரு இடத்தை அல்லது வெளியை வரையறுக்கின்ற அல்லது அதனைப் பாதுகாக்கின்ற ஒரு அமைப்பாகும். சரிவான நிலையில் அமைந்த சுவர்களும் இருந்த போதிலும் சுவர்கள் பொதுவாக நிலைக்குத்து அமைப்புகளாகும். மிகப் பொதுவாக, சுவர்கள் கட்டிடங்களினுள் இடத்தைப் பல்வேறு அறைகளாகப் பிரிப்பதுடன், கட்டிடத்தின் உட்பகுதிகளை வெளிப்புறப் பகுதிகளினின்றும் பிரிக்கின்றது. கட்டிடங்களுக்குரிய அல்லது வேறு நடவடிக்கைகளுக்குரிய நிலப் பகுதிகளை வரையறுத்துப் பாதுகாப்பதற்கும் சுவர்கள் அமைக்கப்படுகின்றன. பெரிய நாடுகளின் பாதுகாப்புக்காக ஊடுருவல்களைத் தடுப்பதற்கும் சுவர்கள் அமைக்கப்படுவதும் உண்டு. புகழ் பெற்ற சீனப் பெருஞ் சுவர், இப்பொழுது அகற்றப்பட்டுவிட்ட பெர்லின் சுவர் என்பன இவ்வாறான சுவர்களுக்கு எடுத்துக்காட்டுக்கள் ஆகும்.
# சுவர்

## சுவர் வகைகள்

சுவர்களைப் பலவகைகளாகப் பிரிக்கலாம்.
- கட்டிடங்களுக்குரிய சுவர்கள்
- எல்லைச் சுவர்கள் அல்லது சுற்று மதில்கள்
- அணை சுவர்கள்
என்பன இவற்றுள் முக்கியமானவை.
# சுவர்

## கட்டிடச் சுவர்கள்

கட்டிடங்களில் சுவர்கள் பல்வேறு செயற்பாட்டுத் தேவைகளை நிறைவு செய்வதற்காகக் கட்டப்படுகின்றன. கூரைகள் மற்றும் மேல் தளங்களினால் சுமத்தப்படும் சுமையைத் தாங்குதல், பல்வேறு செயற்பாடுகளுக்கான இடங்களைப் பிரித்து வேறுபடுத்துதல், மழை, வெய்யில் முதலியவற்றிலிருந்து கட்டிடங்களின் உட்பகுதிகளைப் பாதுகாத்தல், வெளியார் மற்றும் விலங்குகள் உட்புகுவதைத் தடுத்தல் என்பன அவற்றுட் சில. இவ்வாறு அவை நிறைவு செய்ய வேண்டிய தேவைகளைப் பொறுத்து அவற்றைக் கட்டுவதற்கான கட்டுமானப் பொருட்கள், மற்றும் வடிவமைப்புகள் வேறுபடுகின்றன. சுமை தாங்குமாறு வடிவமைக்கப்படும் சுவர்கள் செங்கற்கள், காங்கிறீற்றுக் கற்கள், வலுவூட்டப்பட்ட காங்கிறீற்று என்பவற்றைப் பயன்படுத்திக் கட்டப்படுகின்றன. பாதுகாப்புத் தேவைகளுக்கும் இத்தகைய சுவர்களே பெரிதும் விரும்பப்படுகின்றன. உள்ளக வெப்பக் கட்டுப்பாடு மற்றும் சக்தி மூலங்களைச் சிக்கனமாகப் பயன்படுத்துதல் போன்ற விடயங்கள் முக்கியத்துவம் பெற்றிருக்கும் இக் காலத்தில் வெப்பத்தை அரிதிற் கடத்தும் தன்மையுள்ள வெளிச் சுவர்களுக்கான சிறப்புக் கட்டிடப் பொருட்கள் உருவாக்கப்பட்டுள்ளன.  
சுமை தாங்காத உள்ளகச் சுவர்கள் மற்றும் அறைகளுக்கிடையேயான பிரிசுவர்கள் என்பன வெளிச் சுவர்களைப் போன்ற பலம், வெப்பம் கடத்தும் தன்மை என்பவற்றைக் கொண்டிருக்க வேண்டியதில்லை. எனினும் இன்றைய கட்டிடங்கள் பல்வேறு சிக்கல் தன்மை வாய்ந்த செயற்பாடுகளுக்கு இடமளிக்க வேண்டியிருப்பதன் காரணமாக உட்புறச் சுவர்களும் பல்வேறு விதமான தேவைகளை நிறைவு செய்ய வேண்டியவையாக இருக்கின்றன. எடுத்துக்காட்டாக ஒரு அறையிலிருந்து இன்னொரு அறைக்குச் சத்தம் கடத்தப்படுவதைத் தடுத்தல், தீத் தடுப்பு என்பன இன்று முக்கியத்துவம் பெறுகின்ற சில அம்சங்களாகும். உள்ளகச் சுவர்கள் பல தற்காலத்தில் உருக்குச் சட்டக அமைப்புக்களின் மீது இரண்டு பக்கமும் ஜிப்சம் தகடுகள் போன்றவற்றைப் பொருத்துவதன் மூலம் அமைக்கப்படுகின்றன. இவை உலர் சுவர்கள் என அழைக்கப்படுகின்றன.  
கட்டிடங்களில் அமையும் சுவர்கள் பல சந்தர்ப்பங்களில் அழகியற் கூறுகளாக அமைவதும் உண்டு. நவீன கட்டிடக்கலையின் அறிமுகத்துக்கு முன்னர் கட்டிடங்களின் வெளிச்சுவர்கள் பெருமளவு அழகியல் அம்சங்களால் அலங்கரிக்கப்பட்டன. நவீன கட்டிடங்கள் பெரும்பாலும் இத்தகைய மேலதிக சுவர் அலங்காரங்களைக் கொண்டிருப்பதில்லை. எனினும், கட்டிடப் பொருட்களைப் பயன்படுத்தும் விதத்திலும், அழகூட்டும் மேற் பூச்சுக்களைப் பயன்படுத்துவதன் மூலமும், பல்வேறு முடிப்புப் பொருட்களால் போர்த்துவதன் மூலமும் சுவர்கள் அழகு படுத்தப்படுகின்றன. உள்ளகச் சுவர்கள் சுவரோவியங்கள் போன்ற கலைப் படைப்புக்களைத் தாங்கியிருப்பதும் உண்டு.
# சுவர்

## எல்லைச் சுவர்கள்

கட்டிடங்கள் அமைந்துள்ள நிலப்பகுதியின் எல்லைகளில் எல்லைச் சுவர்கள் அமைக்கப்படுகின்றன. இவற்றைச் சுற்று மதில்கள் எனவும் அழைப்பதுண்டு. இவை பொதுவாக வெளியார் ஊடுருவலைத் தடுப்பதற்காகவே கட்டப் படுகின்றனவாயினும், சுற்று மதில்கள் அழகியல் கூறுகளாகவும் அமைவதுண்டு.  
நீண்ட தூரம் சென்று தாக்கும் கனரக ஆயுதங்கள் பயன்பாட்டுக்கு வரு முன்னர் உலகின் பல நகரங்களைச் சுற்றிலும் பாதுகாப்புச் சுவர்கள் அமைக்கப்பட்டிருந்தன. மேற்படி ஆயுதங்களின் அறிமுகம் சுற்று மதில்களின் பாதுகாப்புப் பயன்பாட்டை இல்லாமல் ஆக்கியதனால், பிற்காலத்தில் நகரங்கள் சுவர்களுக்கு வெளியே விரிவடையத் தொடங்கியதுடன் பழைய சுவர்கள் பலவும் அழிந்து போய்விட்டதையும் காண முடியும்.
# சுவர்

## அணைச் சுவர்கள்

நிலத்துக்குக் கீழ் கட்டப்படும் அமைப்புக்களிலோ அல்லது நிலத்துக்கு மேலுள்ள அமைப்புக்களிலோ மண், கற்கள், நீர் முதலியவற்றின் நகர்வைத் தடுக்கும் விதத்தில் கட்டப்படும் சுவர்கள் அணை சுவர்கள்(Retaining wall) ஆகும். வெளிப்புறத்தில் நில மட்டங்களில் குறிப்பிடத்தக்க அளவு வேறுபாடுகள் காணப்படும் இடங்களில் அணை சுவர்கள் தேவைப்படுகின்றன. இதைவிட நிலக்கீழ் அறைகள், நீர்த் தாங்கிகள், பெரிய அணைகள் போன்றவைகள் கட்டப்படும்போதும் அணை சுவர்கள் பயன்படுத்தப்படுகின்றன.
# கூரை

மழை, வெய்யில் முதலியவற்றிலிருந்தும், விலங்குகள், பறவைகள், வெளி மனிதர்கள் ஆகியோரின் ஊடுருவல்களிலிருந்தும் கட்டிடத்தின் உட் பகுதிகளைப் பாதுகாப்பதற்காகக் கட்டிடத்தின் மேற்பகுதியை மூடி அமைக்கப்படும் கட்டிடக் கூறே **கூரை** எனப்படுகின்றது. கூரைகள் இன்று பல வடிவங்களிலும் பல்வேறு கட்டிடப் பொருள்களைப் பயன்படுத்தி அமைக்கப்படுகின்றன. மழை மற்றும் பனிமழைகள் பெய்யும் இடங்களில் கட்டப்படும் மரபு சார்ந்த கட்டிடங்கள் பெரும்பாலும் சரிவான கூரை அமைப்புக்களைக் கொண்டுள்ளன. இது கூரையில் விழும் மழை நீர் மற்றும் பனிக்கட்டிகள் முதலானவை இலகுவில் வழிந்தோடுவதற்கு இலகுவானது.
# கூரை

## கூரையின் வகைகள்

கூரையொன்று|]]
கூரையின் வடிவம், பயன்படுத்தப்படும் கட்டிடப் பொருட்கள், அமைப்புத் தொழினுட்பம் என்பவற்றின் அடிப்படையில் பல்வேறு வகைகளாகப் பிரிக்கப்படலாம்.  
1. தட்டையான கூரைகள் (flat roofs)
1. சாய்வான கூரைகள் (pitch roofs)
1. கூடாரங்கள் (tents)
1. குவிமாடக் கூரைகள் (domes)
1. வளை கூரைகள் (vaults)
1. Shells
1. தொங்கல் அமைப்புக் கூரைகள் (suspension structures)
1. Geodesic Domes  
என ஏராளமான கூரை வகைகள் இன்று பயன்பாட்டில் உள்ளன. இவற்றுட் சில பல்லாயிரம் ஆண்டுகளாகவே பயன்பாட்டில் உள்ளவை. சில வகைகள் நவீன தொழில் நுட்ப வளர்ச்சியின் விளைவுகள். சிலவகையான கட்டிடங்களில் கூரை, சுவர் ஆகியவற்றுக்கு இடையே வேறுகாடு காண முடிவதில்லை. எடுத்துக்காட்டாக, சில வகைக் கூடாரங்கள், இக்லூ போன்றவற்றில் கூரைகளே நிலம் வரை நீள்வதனால் சுவர் என்று தனியாக அடையாளம் காணப்படக்கூடிய எதுவும் கிடையாது.
# கூரை

## கூரைக் கான கட்டிடப்பொருள்கள்

''. இதன் முன் தகைக்கப்பட்ட காங்கிறீற்றுக் கூரை உலகப் புகழ் பெற்றது.]]
கூரைக்கான கட்டிடப் பொருட்களை அமைப்புச் சட்டகங்களுக்கான கட்டிடப் பொருட்கள், அவற்றின் மேல் மூடுவதற்குப் பயன்படும் பொருட்கள் என வகைப்படுத்த முடியும். மிகவும் அடிப்படையான புற்கள், இலை குழைகள், மண், கற்பலகைகள் என்பன தொடக்கம் காங்கிறீற்று, உருக்குத் தகடுகள், அலுமீனியம், ஈயம் வரையான பல்வேறு வகையான பொருட்கள் கூரையின் வெளிப்புற மூடல்களாகப் பயன்படுத்தப்படுகின்றன. அமைப்புச் சட்டகங்களில், காட்டுத்தடிகள் மற்றும் மரங்கள், செம்மைப் படுத்தப்பட்ட மரம், உருக்கு, அலுமீனியம் போன்ற பொருட்களைக் காண முடியும். சிலவகைக் கூரை அமைப்புகள் அமைப்புச் சட்டகம், மூடல் எனத் தனித்தனியாக அமையாமல் இரண்டும் ஒன்றாகவே அமைகின்றன. எடுத்துக்காட்டாக, குவிமாடங்கள், வளை கூரைகள்(Vaults), shells முதலியவற்றில் அமைப்புக் கூறும், மூடற் கூறும் ஒன்றே.
# வேலி (எல்லை)

'' எனப்படும் பின்னப்பட்ட தென்னோலையைப் பயன்படுத்தி உருவாகப்பட்டது. இதன் அமைப்புச் சட்டகம் உயிருள்ள தாவரங்களாகும்.]]
*வேலி* என்பது ஒரு நில அளவைக்கான அலகாகவும் தமிழ் நாட்டில் பயன்படுத்தப் படுகின்றது. ஆனால் இக்கட்டுரை நிலப் பகுதிகளைச் சுற்றி அமைக்கப்படும் வேலிகள் பற்றியதாகும்.  
**வேலி** என்பது கட்டிடங்களுக்கு உரிய நிலம், பயிர்ச் செய்கைக்குரிய நிலம் மற்றும் பலவகையான நிலப் பகுதிகளைச் சுற்றியும், சில வேளைகளில் ஒரே நிலப்பகுதிக்குள் சில குறிப்பிட்ட நடவடிக்கைகள் அல்லது செயற்பாடுகளுக்கான பகுதிகளைப் பிரித்து ஒதுக்கும் வகையிலும், மறைப்புக்காகவும் அமைக்கப்படுவதாகும். எல்லைகளில் அமைக்கப்படும் வேலிகள் எல்லை வேலிகள் என அழைக்கப்படுகின்றன.
# வேலி (எல்லை)

## வேலியும், மதிலும்

மதில் அல்லது மதில் சுவர் என்பதும் எல்லைகளில் பாதுகாப்புக்காகக் கட்டப்படும் அமைப்பினைக் குறித்தாலும், நிரந்தரமான, திடப் பொருளால், அதனூடு பார்க்க முடியாதவாறு உள்ளவற்றையே இவ்வாறு அழைப்பது வழக்கம். வேலி பெரும்பாலும் நீடித்து உழைக்காத பொருட்களால் அமைக்கப்படுவதுடன், பொதுவாக இலகுவான கட்டுமானங்களாகவும், ஊடாகப் பார்க்கக்கூடிய தன்மை கொண்டவையாகவும் இருக்கும். வேலிகள் அமைப்பதற்கான செலவும், மதில்களோடு ஒப்பிடும் போது குறைவே.
# வேலி (எல்லை)

## வேலியும் செயற்பாட்டுத் தேவைகளும்

வேலிகள் பல்வேறுவகையான தேவைகளுக்காக அமைக்கப்படுகின்றன. வெளி ஊடுருவல்களிலிருந்து பாதுகாப்புக் கொடுத்தல் முக்கியமான தேவையாகும். *வேலியே பயிரை மேய்வது போல* என்ற பழமொழி பயிர்ச் செய்கை நிலங்களில் வேலியின் செயற்பாட்டு முக்கியத்துவத்தை எடுத்துக்காட்டுகிறது. குடியிருப்புப் பகுதிகளில் காணப்படுகின்ற வேலிகள் ஆடு, மாடு மற்றும் அந்நிய மனிதர்களின் உடல் ரீதியான ஊடுருவல்களைத் தடுப்பதுடன், பல சமயங்களில் வெளியிலிருந்து உள்ளே பார்ப்பதைத் தடுக்கும் மறைப்புகளாகவும் செயற்படுகின்றன.
இலங்கையின் யாழ்ப்பாணக் கிராமங்கள் இத்தகைய வேலிகளுக்குப் பெயர் பெற்றவை. யாழ்ப்பாணத்தைப் பற்றி எழுதிய வெளிநாட்டார் பலர் அங்கிருந்த வேலிகள் பற்றிக் குறிப்பிடாமல் விட்டதில்லை.  
பாதுகாப்பு முக்கியத்துவம் வாய்ந்த மின்னுற்பத்தி நிலையங்கள், தொலைத்தொடர்பு நிலையங்கள், பாதுகாப்புப் படை முகாம்கள் போன்ற இடங்களிலும் பாதுகாப்பு வேலிகள் அமைக்கப்படுகின்றன. இவை பொதுவாக மனிதர் ஏறி உள்ளே புகமுடியாதபடி உயரமானவையாக அமைவதுடன், இவ்வாறு செய்வதற்குச் சிரமமான முள்ளுக் கம்பிகள் போன்ற பொருட்களையும் பயன் படுத்துவார்கள். காட்டுப் பகுதிகளில் யானைகள் போன்ற பெரிய விலங்குகளிடமிருந்து பாதுகாப்புத் தேவைப்படும் இடங்களில் அழுத்தம் குறைந்த மின்சாரம் பாய்ச்சப்படும் மின்சார வேலிகளையும் அமைப்பதுண்டு.
# வேலி (எல்லை)

## வேலியடைப்பதற்கான பொருட்கள்

- காய்ந்த இலை குழை
- பனையோலை
- தென்னோலை / கிடுகு
- காய்ந்த குச்சி
- இரும்புத் தகடு
- முள்ளுக் கம்பி
- இரும்புக் கம்பிகள்/சட்டங்கள்
- மரக்குற்றி
# குவிமாடம்

யஸ்ஸின் ஜமோம் பள்ளிவாசல்]]
புனித பேதுரு பேராலயத்தின் குவிமாடம்]]
உள்ள பனித ஸ்டீபன் பேராலயம்]]
உருவாக்கப்பட்ட குவிமாட குடிசை. இந்தக் குவிமாடம் 1972 ஆம் ஆண்டு கட்டப்பட்டது இது பாக்கின் இறுதி மாணவர் வீட்டு கூட்டுறவு ஒன்றின் பகுதியாகும்.]]  
**குவிமாடம்** (dome) என்பது பல்வேறு கட்டிடங்களில் காணப்படுகின்ற கட்டிடக்கலைக் கூறுகளில் ஒன்று. இது ஒரு வகைக் கூரை அமைப்பு ஆகும். இது ஏறத்தாழக் கவிழ்த்து வைக்கப்பட்ட உள்ளீடற்ற அரைக் கோள வடிவத்தை உடையது. எனினும் குவிமாடங்களின் வடிவங்களில் வேறுபாடுகளையும் அவதானிக்கமுடியும். சில கட்டிடங்களில் குவிமாடங்கள் அரைக்கோள வடிவில் அல்லாது அதனிலும் உயரம் குறைந்த கோளத் துண்டு வடிவம் கொண்டவையாக இருக்கின்றன. வெங்காய வடிவம் கொண்ட குவிமாடங்களும் பரவலாகக் காணப்படுகின்றன. மாஸ்கோவிலுள்ள புனித பசில் தேவாலயத்திலுள்ள குவிமாடங்கள் இவ்வகைக் குவிமாடங்களுக்கு நல்ல எடுத்துக்காட்டு. இஸ்லாமியக் கட்டிடக்கலை சார்ந்த கட்டிடங்களிலும் இவ்வகைக் குவிமாடங்களைக் காண முடியும். கூரை தொடங்கும் இடத்திலிருந்து அமையும் குவிமாடங்களும், இவ்விடத்திலிருந்து உயர்த்தி அமைக்கப்படும் குவிமாடங்களும் உள்ளன.  
குவிமாடங்கள் நீண்ட வரலாற்று பாரம்பரியம் கொண்ட கட்டட அமைப்பாக உள்ளன அவை சேறு, பனி, கல், மரம், செங்கல், கான்கிரீட், உலோகம், கண்ணாடி நெகிழி ஆகியவற்றால் பல நூற்றாண்டுகளாக கட்டப்பட்டு வருகின்றன. குவிமாடக்கோபுரமானது அடக்குமறை, தெய்வீகம், வானக்கோளம் அரசாங்க மரபுகள் போன்றவற்றுடன் தொடர்படையவையாகக் காலப்போக்கில் உருவாக்கப்பட்டன.  
துவக்கக்கால மெசொப்பொத்தேமியாவிலிருந்து குவிமாடங்கள் காணப்படுகின்றன, இவை இங்கிருந்தே பரவி இருக்கலாம். இவை பண்டைய பாரசீகம், ஹெலனியர், ரோமன், சீனக் கட்டிடக்கலை போன்றவற்றில் காணப்படுகின்றன, அத்துடன் பல நவீனகால கட்டிட வளாகங்களில் இவை காணப்படுகின்றன.
இவை பைசண்டைன் மற்றும் இடைக்கால இஸ்லாமிய கட்டிடக்கலையில் பிரபலமாக இருந்தன என்பதற்கு, நடு ஐரோப்பாவிலும் மேற்கு ஐரோப்பாவிலும் இருந்து பல உதாரணங்கள் உள்ளன. துவக்க நவீன காலத்தில் இத்தாலியில் இருந்து மறுமலர்ச்சி பாணி பிற பகுதிகளுக்குப் பரவியது. கணிதத்தில் முன்னேற்றங்கள், பொருட்கள் மற்றும் உற்பத்தி நுட்பங்கள் வளர்ச்சி ஆகியவற்றால் புதிய குவிமாட வகைகள் உருவாயின. நவீன உலகின் கோபுரங்கள் சமயக் கட்டிடங்கள், சட்டமன்றக் கூடங்கள், விளையாட்டு அரங்கங்கள் போன்ற பல்வேறு செயல்பாட்டு கட்டமைப்புகளில் குவிமாடங்களைக் காணலாம்.
# குவிமாடம்

## பெயராய்வு

குவிமாடத்தைக் குறிப்பிடும் ஆங்கிலச் சொல்லான "டோம்" என்ற சொல் லத்தீன் மொழியின் டோம்ஸில் ("வீடு") என்ற சொல்லில் இருந்து வந்தது. அதன் கூரை வடிவத்தைப் பொருட்படுத்தாமல், டோமஸ் டீ அல்லது "கடவுளின் வீடு" போன்ற புகழ்பெற்ற வீட்டின் பெயரில் இருந்து தோன்றியது. இது இத்தாலிய மொழியில் டூமொமோ (duomo) என்றும், ஜெர்மன் / ஐஸ்லாண்டிக் / டேனிஷ் மொழிகளில் dom ("கதீட்ரல்") என்றும் குறிப்பிடப்படுகிறது. மேலும் 1656 ஆம் ஆண்டின் பிற்பகுதிவரை dome என்ற ஆங்கிலச் சொல்லானது, நகரத்தில் உள்ள "டவுன்-ஹவுஸ், கில்ட்-ஹால், ஸ்டேட் ஹவுஸ், மீட்டிங் ஹவுஸ்" ஆகியவற்றை குறிக்கும் பொருளில் வழங்கப்பட்டது. பிரெஞ்சு மொழியில் 1660 வரை dosme என்ற சொல் கோபளா வால்ட் என்ற கட்டட அமைப்பைக் குறிப்பிடும் பொருள் பெற்று வந்தது, பதினேழாம் நூற்றாண்டில் இந்த பிரெஞ்சில் இச்சோல் படிப்படியாக ஆங்கிலத்தில் குறிப்பிடும்படக்கூடிய குவிமாடத்தை குறிப்பிடக்கூடிய சொல்லாக ஆனது, இவ்மைப்பில் மிகவும் சிறப்பு மிக்கதாக கடவுளுக்கான நினைவுச்சின்னங்கள் கோபுரங்களுடன் கட்டப்பட்டன,  மேலும் தொழில்நுட்ப விதிமுறைகள் மற்றம் தேவையின் அறிவியல் பிரதிபலிப்பாக ஆனது.
# குவிமாடம்

## சொல்

குவிமாடம் என்பது வளைந்த பகுதிகளைக் கொண்டு உருவாக்கப்பட்ட ஒரு வட்டவடிவ வளைவு ஆகும், அதாவது அதன் மையச் செங்குத்து அச்சு சுற்றிய வட்டமாக இருக்கும்.  
சில நேரங்களில் "தவறான" குவிமாடங்கள் என்று அழைக்கப்படுபவை, கட்டுமானத்தில் உள்ள கற்கள் ஒவ்வொன்றும் கிடைமட்ட அடுக்குகளாக மேல்நோக்கி கட்டப்பட்டவையாக இருக்கும். "தவறான" குவிமாடம் மரக் குவிமாடம் என்றும் குறிப்பிடப்படுகிறது. "உண்மையான" குவிமாடங்கள் என்பவை ஆப்பு வடிவ கற்களை உறுப்புக் கூறுகளாகக் கொண்டு கட்டப்பட்டவை.  
குவிமாடமானது அதன் உயரம் செல்லச்செல்ல உள்ளபக்கமாக வளைந்து இறுதியில் கூடும். குவிமாடத்தின் உச்சிப்பகுதி "மகுடம்" (crown) எனப்படும். குவிக்கட்டுமானத்தின் உள் பக்கம் "கவானகம்" (intrados) என்று அழைக்கப்படுவதுடன் வெளிப்புறம் "கவான்புறம்" (extrados) என்றும் அழைக்கப்படுகிறது.  "விதான இடுப்பு" (haunch) என்பது குவிமாடத்தின் அடிப்பகுதி மற்றும் மேல்வரிசைக்கு இடைப்பட்ட பகுதியில் அமைக்கப்படும் ஒரு வளைவுப் பகுதியின் பெயராகும்.  
குப்போலா என்ற சொல் "குவிமாடம்" என்பதற்கான மற்றொரு சொல்லாகும், இது பொதுவாக ஒரு கூரை அல்லது கோபுரத்தின் மீது உள்ள ஒரு சிறிய குவிமாடத்தைக் ( சிறுகோபுரம்) குறிக்கப் பயன்படுத்தப்படுகிறது.  "கும்போலா" என்ற சொல்லானது உள் குவிமாடத்தைக் குறிப்பிடவும் பயன்படுத்தப்பட்டது.  
"பறை" (Drums) அல்லது டோலோபேட் (Tholobate) என்று அழைக்கப்படுவது, குவிமாடத்தைத் தாங்கி நிற்கும் சன்னல்களைக் கொண்டோ அல்லது இல்லாமலோ உள்ள உருளை வடிவிலோ அல்லது பலகோண வடிவிலோ உள்ளச் சுவர்களைக் குறிப்பதாகும். டம்போர் அல்லது லாந்தரின் குவிந்தப் பகுதியை தாங்கியபடி உள்ள சமமான கட்டமைப்பைக் குறிப்பது ஆகும்.
# குவிமாடம்

## குவிமாடத்தின் அமைப்பு

குவிமாடத்தின் வளைந்த வடிவமே அதற்கு உறுதியைக் கொடுக்கிறது. இரு பரிமாண அமைப்பான கவானின் உறுதிக்கான அதே தத்துவத்தின் அடிப்படையிலேயே முப்பரிமாண அமைப்பான குவிமாடம் உறுதியுள்ளதாக இருக்கின்றது. கவான் அமைப்பை அதன் நிலைக் குத்து அச்சில் சுழற்றுவதன் மூலம் குவிமாட அமைப்புப் பெறப்படுவதாகக் கொள்ளலாம். தட்டையான கூரை அமைப்புக்களைப் போலன்றி, குவிமாடங்களின் வடிவம் காரணமாக, அவற்றின் எல்லாப் பகுதிகளிலும் அழுத்த விசையே தொழிற்படுவதனால் செங்கற் கட்டுமானத்தின் மூலம் கூடக் குவிமாடங்களை அமைக்க முடிந்தது. ஆரம்பகாலங்களில் குவிமாடக் கூரைகளைத் தாங்குவதற்காகச் சுவர்களை வட்டமாக வளைத்துக் கட்டவேண்டியிருந்தது அல்லது வட்டவடிவமாகத் தூண் நிரைகளை அமைக்க வேண்டியிருந்தது. இதனால் குவிமாடங்களுக்குக் கீழ் அமையும் இடம் அல்லது அறைகளின் தள வடிவம் வட்டமாகவே அமைய வேண்டியிருந்தது.  
இப்பிரச்சினைக்குத் தீர்வாக பைசண்டைன் காலப் பகுதியில் புதிய அமைப்பு முறையொன்று அறிமுகப் படுத்தப்பட்டது. இதன் மூலம் சதுரமான அறைகள், கூடங்கள் முதலியவற்றுக்குக் குவிமாடக் கூரைகளை அமைக்க வழியேற்பட்டது. இத்தகைய அமைப்பு பெண்டெண்டிவ் (pendentive) எனப்படுகிறது.  
பல விளையாட்டு அரங்கங்கள் குவிமாடங்கள் கொண்டவையாக உள்ளன. குறிப்பாக மாறுகின்ற தட்பவெட்ப சூழலைக் கொண்ட இடங்களில் இவை அமைக்கப்படுகின்றன. இவ்வகையில் கட்டப்பட்ட முதல் அரங்கம் ஒன்டோரியோவின் டொரென்டோ நகரில் கட்டப்பட்ட திறந்து மூடும் வசதி கொண்ட "ஸ்கை டோம்" ஆகும்.
# குவிமாடம்

## பிரபலமான குவிமாடங்கள்

கட்டிமுடிக்கப்பட்ட ஆண்டின் அடிப்படையில் பட்டியலிடப்பட்டுள்ளது:  
- 27 BC – பந்தியன் (Pantheon), ரோம், இத்தாலி.
- 537 – ஹேகியா சோபியா, கொன்ஸ்டண்டினோப்பிள் , துருக்கி.
- 691 – பாறைக் குவிமாடம் (Dome of the Rock), ஜெரூசலெம்.
- 1312 – சொல்தானியே குவிமாடம் (Dome of Soltaniyeh), ஈரான்.
- 1436 – புளோரன்ஸ் பேராலயம், இத்தாலி
- 1502 - டோனடோ பிராமன்டேல்,ரோம்,இத்தாலி
- 1593 – புனித பேதுரு பேராலயம், வத்திக்கான்.
- 1616 – நீல மசூதி, இஸ்தான்புல், துருக்கி.
- 1653 – தாஜ் மகால், ஆக்ரா, இந்தியா.
- 1659 – கொல் கும்பாஸ், பிஜப்பூர், கர்நாடகம், இந்தியா
- 1708 - லெஸ் இன்வாளிடேஸ்,பாரிஸ்,பிரான்ஸ்
- 1708 – புனித பவுல் பேராலயம், இலண்டன், இங்கிலாந்து.
- 1749 - ராட்கிளிப் காமேரா,ஆக்ஸ்போர்ட்,இங்கிலாந்து
- 1858 – சென். ஐசாக் தேவாலயம், சென். பீட்டர்ஸ்பேர்க், ரஷ்யா.
- 1850கள் - ஐக்கிய அமெரிக்க தலைமையகம்,வாஷிங்டன் டி.சி,அமெரிக்கா
- 2000 மில்லெனியம் டோம், இலண்டன், இங்கிலாந்து.
# குவிமாடம்

## பொதுவான வகைகள்

### குலோய்ஸ்டர் அறை குவிமாடம்

இவை கிடைமட்டமாக பல்கோண வடிவத்தை கொண்ட குவிமாடமாகும் மேலும் இவை பகுதி குவிமாடம் அல்லது பலகோண குவிமாடம் என்று அழைக்கப்படும்.இந்தவகையில் புளோரன்ஸ் கதீட்ரல் மீது ஃபிலிப்போ ப்ருன்செலிசி என்ற இடத்தில் உள்ள எண்கோண குவிமாடம் மற்றும் அமெரிக்காவின் மூன்றாவது ஜனாதிபதி தாமஸ் ஜெபர்சன் அவரது தோட்ட வீட்டில் நிறுவப்பட்ட எண்கோண குவிமாடம்.
# குவிமாடம்

## பொதுவான வகைகள்

### கோளப்பரப்பு குவிமாடம்

கோளப்பரப்பு குவிமாடங்களின் புவிப்பரப்பு கோளங்களின் மேல் பகுதியில் அமைந்துள்ளது.அது வேறுபட்ட முக்கோணங்களை கொண்ட ஒரு கட்டமைப்பாகும்.
# குவிமாடம்

## பொதுவான வகைகள்

### வெங்காயம் குவிமாடம்

வெங்காயம் குவிமாடம் அல்லது குமிழ்க்கும்மட்டம் அதிகமாக ரஷ்யா, துருக்கி, இந்தியா மற்றும் மத்திய கிழக்கு பகுதிகளில் அதிகமாக காணப்படுகின்றது.பொதுவாக உருசிய மரபுவழி தேவாலயங்கள் இத்தகைய குவிமாடத்தின் மீது அமைக்கப்படுகிறது.இதன் உயரம் பொதுவாக அதன் அகலம் அதிகமாக கொண்டுள்ளது. இதற்கு சிறந்த எடுத்துகாட்டு செயிண்ட் பசில் மாஸ்கோ கதீட்ரல் மற்றும் தாஜ் மஹால் ஆகும்.
16 மற்றும் 17 ஆம் நூற்றாண்டுகளில் நெதர்லாந்து நாடுகளில் இவை அதிகமாக உருவாக்கப்பட்டன.
# குவிமாடம்

## பொதுவான வகைகள்

### முட்டை வடிவ குவிமாடம்

முட்டை வடிவ குவிமாடங்கள் கி.மு. 4000 ஆம் முதலே அனத்தோலியா பகுதியில் உருவாக்கப்பட்டதற்கான ஆதாரங்கள் கிடைக்கப்பட்டுள்ளது.இவை மறுமலர்ச்சி மற்றும் பரோக் பாணியில் மிக பிரபலமானதாகும்.இம்முறையில் பிரான்செஸ்கோ மார்க் பசிலிக்கா இம்முறையில் கட்டப்பட்டது.
# குவிமாடம்

## பொதுவான வகைகள்

### பரவளைய குவிமாடம்

பரவளைய குவிமாடம் ஒரு தனிப்பட்ட அமைப்பாகும் அதன் வளைவு அழுத்தமானது சமமாக பரவும் வகையில் அமைக்கப்பட்டுள்ளதால் அது வலிமையான அமைப்பாக உள்ளது. எனவே அது பரவலாக பண்டைய காலத்தில் பயன்பட்டது.
# குவிமாடம்

## பொதுவான வகைகள்

### தட்டு வடிவ குவிமாடம்

ஒரு தட்டு குவிமாடமானது வடிவியல் ஒரு வட்ட அடித்தளத்தையும் உயரம் குறைந்த ஒரு அரைக்கோளத்தைக் கொண்டதாக உள்ளது.இவ்வமைப்பின் மூலம் குறைவான எதிரொலிப்பே உருவாகிறது.மேலும் மிகப்பெரிய குவிமாடங்கள் இந்த வகையைச் சேர்ந்ததாகவே உள்ளது.
இவைபெரும்பாலும் பைசண்டைன் தேவாலயங்கள் மற்றும் ஒட்டோமான் மசூதிகளில் அரிதாக வெளிப்புறமாகக் காணப்படும்.மற்றும் இந்தியா, பாக்கிஸ்தான், ஈரான், ஆப்கானிஸ்தான் நாடுகளில் உள்ள பெரும்பாலான மசூதிகள் இவ்வகையைச் சேர்ந்ததாக உள்ளது.
# குவிமாடம்

## பொதுவான வகைகள்

### குடை குவிமாடம்

இவ்வகை பூசணிவடிவம்,முலாம்பழ வடிவம், பாராசூட் வடிவம் மற்றும் பிரிவுகளையுடைய வடிவம் என்று பல்வேறு பெயர்களில் அழைக்கப்படுகிறது.இந்த வகையில் குவிமாடமானது பல பிரிவுகளாக பிரிக்கப்பட்டு அப்பிரிவுகளில் அதன் எடையை தாங்குவதற்கான அமைப்பை உடையதாக கட்டப்பட்டுள்ளது. "ஹேகியா சோபியா" குவிமாடத்தில் இந்த அமைப்புகளுக்கிடையே ஜன்னல்கள் உடையதாக இதன் மூலம் அமைக்கப்பட்டுள்ளது.மேலும் செயின்ட் பீட்டர் பசிலிக்காவின் மத்திய குவிமாடம் இந்த முறை பயன்படுத்தி கட்டப்பட்டதாகும்.
# ஆப்கானித்தான்

## பெயரின் பின்னணி

"அஃப்கான்" என்ற வேர்ச் சொல், சில அறிஞர்களின் கூற்றுப்படி, இந்து குஃசு பிராந்தியத்தின் பண்டைய குடிமக்களான *அசுவாகன்* அல்லது *அசாகன்* என்ற சமற்கிருதப் பெயரிலிருந்து பெறப்பட்டது. *அசுவாகன்* என்பதன் பொருள் "குதிரை வீரர்கள்", "குதிரை வளர்ப்பவர்கள்" அல்லது "குதிரைப் படையினர்" ("குதிரை" க்கான சமற்கிருத, அவெசுதான் சொற்களான ஆசுவா அல்லது அசுப்பாவில் இருந்து) ஆகும். வரலாற்று ரீதியாக, ஆஃப்கான் என்ற இனப்பெயர் பசுதூன் மக்களைக் குறிக்கப் பயன்படுத்தப்பட்டது. *அஃப்கான்* என்ற பெயரின் அரபு, பாரசீக வடிவம், ஊதுத் அல்-ஆலம் என்ற 10 ஆம் நூற்றாண்டின் புவியியல் நூலில் முதன் முதலில் சான்றளிக்கப்பட்டது. பெயரின் கடைசி பகுதி, "-இசுத்தான்" என்பது "இடம்" என்பதற்கான பாரசீக பின்னொட்டு ஆகும். எனவே, "ஆப்கானித்தான்" வரலாற்று ரீதியில் "ஆப்கானியர்களின் நிலம்" அல்லது "பஷ்தூன்களின் நிலம்" என்று மொழிபெயர்க்கப்பட்டுள்ளது. தற்போது பயன்பாட்டில் இருக்கும் பெயர் உச்சரிப்பு முறை 18-ஆம் நூற்றாண்டில் அகமது ஷா துரானி என்பவர் துராணிப் பேரரசை அமைத்ததில் இருந்து பயன்பாட்டில் உள்ளது. இது பின்னர் "அப்துர் ரகுமான் கான்" என்பவரால் இது அரச ஏற்புடைய பெயராக அறிவிக்கப்பட்டது.
# ஆப்கானித்தான்

## வரலாறு

### கி. மு

ஆப்கானித்தான் வரலாற்றுக்கு முந்திய காலம் தொடக்கமே முக்கியமான நிலப்பகுதியாக உள்ளது. இற்றைக்கு 50,000 ஆண்டுகளுக்கு முன்னரே ஆப்கானித்தானில் பல நாகரிகங்கள் இருந்தமைக்கான தடயங்கள் கிடைத்துள்ளன. இது ஐரோப்பா ஆசியாவின் சந்திப்புப் புள்ளியாக இருந்ததுடன் பல யுத்த களங்களையும் கண்டுள்ளது. இன்று ஆப்கானித்தான் என்று அறியப்படும் இப்பிரதேசம் ஆதிகாலம் முதலே பல்வேறு ஆக்கிரமிப்புக்குக்களுக்கு உள்ளானது. ஆரியர், (*Indo-Iranians*: *Indo-Aryans*, *Medes*, பாரசீகர் போன்றோர்), கிரேக்கர், மௌரியர்கள், குசானர்கள், எப்தலைட்டுகள் (*Mauryans*, *Kushans*, *Hepthalites*), அரேபியர், மொங்கோலியர் போன்றவர்களாலும் , துருக்கி, பிரித்தானியா, சோவியத் ஒன்றியம் மற்றும் மிக அண்மைக் காலத்தில் ஐக்கிய அமெரிக்கா வரை பலநாடுகளாலும் ஆக்கிரமிப்புக்கு உள்ளானது.  
கி. மு ஆறாம் நூற்றாண்டில் இந்தப் பிரதேசத்தில் பாரசீகப் பேரரசான அக்கேமெனிடு (*Achaemenid*) பேரரசு பலம்வாய்ந்ததாக இருந்தது. கி.மு 300 ஆம் ஆண்டளவில் மாவீரன் அலெக்சாந்தர் இந்தப் நிலப்பகுதிகளைக் கைப்பற்றிக்கொண்டான். கி.மு 323 இல் இவனது மரணத்திற்குப் பின்னர் செலூச்சியப் பேரரசு, பக்திரியா (*Seleucids*, *Bactria*), அத்துடன் இந்தியாவின் மௌரியப் பேரரசுபோன்ற பல பேரரசுகள் இந்தப் பிரதேசத்தைத் தமது கட்டுப்பாட்டினுள் வைத்திருந்தன. மௌரியப் பேரரசினால் இந்நிலப்பகுதியினுள் பௌத்த மதம் பரப்பப்பட்டது.
# ஆப்கானித்தான்

## வரலாறு

### கி.பி

கிபி முதலாம் நூற்றாண்டில தொசேரியன்,குசானர்கள் (*Tocharian Kushans)* போன்றோர், இந்நிலப்பகுதியைத் தமது கட்டுப்பாட்டினுள் வைத்திருந்தனர். அரேபியர் இப்பிரதேசத்தை தன் கட்டுப்பாட்டில் வருவதற்கு முன்னர் பாரசீகர், சித்தியர் (*Parthians*, *Scythians*), மற்றும் மொங்கோலியரான ஃகூன் இனத்தவர் போன்ற யூராசியக் கோத்திரத்தவர்களும் (*Eurasian tribes*), சாசானியர்கள் (*Sassanian*) போன்ற பாரசீகரும் உள்ளுர் ஆட்சியாளரான இந்து சாஃகிகள் (*Hindu Shahis*) போன்றோரும் இந்நிலப்பகுட்தியை ஆட்சி செய்தனர்.  
ஏழாம் நூற்றாண்டில் அரபு இராச்சியங்கள், ஆப்கானித்தானின் பகுதிகளை கைப்பற்றத் தொடங்கின. அரபுப் பேரரசுகள் தமது அரசை மேற்கு ஆப்கானித்தானுக்கு 652 இல் விரிவாக்கியதுடன் மெல்ல மெல்ல முழுப் பகுதியையும் 706–709 வரையான காலப்பகுதியில் ஆக்கிரமித்துக் கொண்டன. பின்னர் இப்பகுதியை **குராசான்** என அழைத்ததுடன் அப்பகுதியிலிருந்த பெரும்பாலான மக்கள் முசுலிம்களாக மாறினர்.
# ஆப்கானித்தான்

## வரலாறு

### ஐக்கிய இராச்சிய ஆட்சி

19 ஆம் நூற்றாண்டுப் பகுதியில் ஆங்கிலேய – ஆப்கானியப் போர்களின் பின்னரும் பராக்சாய் சாம்ராச்சியத்தின் (பேரரசின்) வளர்ச்சியின் பின்னரும் ஆப்கானித்தானின் பெரும் பகுதி ஐக்கிய இராச்சியத்திடம் போயிருந்தது. 1919 இல் அரசர் `அமனுல்லா கான்' அரியணை ஏறும் வரை ஐக்கிய இராச்சியம் ஆப்கானித்தானில் பெரும் செல்வாக்குச் செலுத்தியது. இவரின் பின்னர் ஆப்கானித்தான் வெளிநாட்டு விவகாரங்களில் பூரண சுகந்திரம் பெற்றுக்கொண்டது. அப்போது பிரித்தானிய இந்தியாவிற்கும், ஆப்கானித்தானுக்கும் இடையில் முறுகலான உறவே நிலவியது.
# ஆப்கானித்தான்

## வரலாறு

### சாஃகிர் சாவின் ஆட்சி

நட்புக்கொண்டவர்.ஆப்கானித்தானின் நீண்ட உறுதியான காலப்பகுதி என்றால் அது 1933 தொடக்கம் 1973 வரையான அரசர் சாஃகிர் சாவின் ஆட்சிக் காலமே ஆகும். எனினும் 1973 இல் சாஃகிர் சாவின் மைத்துனன் சர்தார் தாவூத் கான் புரட்சிமூலம், பதவியைக் கைப்பற்றிக்கொண்டான். ஆயினும் தாவூத் கானும் அவரது மொத்த குடும்பமும் 1978இல் படுகொலை செய்யப்பட்டனர். இக்கொலை இடதுசாரிகளான **ஆப்கானித்தான் மக்கள் மக்களாட்சிக்கட்சி** (*People's Democratic Party of Afghanistan*) ஆல் மேற்கொள்ளப்பட்டது. அப்பொழுது, இக்குழுவினர் பட்டாளப் புரட்சியின் மூலம் ஆட்சி அதிகாரத்தைக் கைப்பற்றிக்கொண்டனர். இது (*Great Saur Revolution*) "மாபெரும் சவுர் புரட்சி" என்று அழைக்கப்படுகின்றது.
# ஆப்கானித்தான்

## வரலாறு

### சோவியத் ஆக்கிரமிப்பு

இந்த இடது சாரி அரசும் உட்பிரச்சனை, எதிர்ப்புகள் என்று பல்வேறு கடுஞ்சிக்கல்களை எதிர்கொண்டது. உருசியா – அமெரிக்காவிற்கு இடையிலான பனிப்போரில் ஆப்கானித்தானும் அகப்பட்டுக்கொண்டது. 1979 இல் ஜிம்மி காட்டர் தலைமையிலான அமெரிக்க அரசு, அவரின் தேசியப் பாதுகாப்பு ஆலோசகர் "சிக்னீவ் பிரசின்கி" (*Zbigniew Brzezinski*) – அவர்களின் ஆலோசனையினால் பாக்கித்தானின் ஐ. எசு. ஐ மூலம் இடதுசாரி எதிர்ப்பாளர்களான முச்சாகதீன்களுக்கு உதவி அளித்தது. பல்வேறு பன்னாட்டு அழுத்தங்களினாலும், சுமார் 15,000 துருப்புக்களை முச்சாகதீன்களுடனான போரில் இழந்ததனால், சோவியத் துருப்புகள் 10 ஆண்டுகளின் பின்னர் 1989 இல் ஆப்கானித்தானில் இருந்து வெளியேறின. ஆப்கானித்தானில் இருந்து சோவியத் படைகள் வெளியேற்றப்பட்டது அமெரிக்கர்களுக்குப் பெரிய வெற்றியாகக் கருதப்பட்டது. சோவியத் படைகள் ஆப்கானித்தானில் இருந்து வெளியேற்றப்பட்டதும், அமெரிக்காவிற்கு ஆப்கானித்தான் மீதான நாட்டம் குறைந்தது. அமெரிக்கா போரினால் சிதைந்துபோன ஆப்கானித்தானைச் சீரமைக்க உதவவில்லை. சோவியத் ரசியா தொடர்ந்தும், அதிபர் நச்யிபுல்லாவிற்குத் தமது ஆதரவை வழங்கியது; ஆயினும் 1992 இல் இவர் வீழ்த்தப்பட்டார். சோவியத் படைகள் வெளியேறியமை, இந்த இடதுசாரி அரசின் வீழ்ச்சிக்கும், போராளிகள் ஆட்சியைக் கைப்பற்றவும் உறுதுணையாக இருந்தது.  
பல சிறுபான்மையினரும், அறிவுஜீவிகளும் யுத்தத்தின் பின்னர் ஆப்கானித்தானைவிட்டு வெளியேறினர். சோவியத் வெளியேற்றத்தின் பின்னரும், முச்சாகதீன்களின் பல உட்பிரிவுகளுக்கிடையில் போர்கள் மூளலாயின. இதன் உச்ச கட்டமாக 1994 இல் 10,000 பொதுமக்கள் காபூலில் கொல்லப்பட்டனர். இக்காலகட்டத்தில் தாலிபான் அமைபப்பு எழுச்சி பெற்றது. இவர்கள் பெரும்பாலும் எல்மான்ட், கந்தகார் நிலப்பகுதிகளைச் சோந்த பட்டாணியர்கள் (*Pashtuns*) ஆவர்.
# ஆப்கானித்தான்

## வரலாறு

### தாலிபான் ஆட்சி

தாலிபான் அரசியல்–மதம் சார்ந்த சக்தியை உருவாக்கியது. இது 1996 இல் காபூலைக் கைப்பற்றிக்கொண்டது. 2000 ஆம் ஆண்டின் முடிவில் தாலிபான் நாட்டின் 95%விழுக்காட்டு நிலப்பரப்பைக் கைப்பற்றிக்கொண்டது. இதேவேளை "வடக்கு முன்னணி" எனும் அமைப்பு, வடகிழக்கு மாகாணமான படக்ஷான்இல் நிலையூன்றி இருந்தது. தாலிபான்கள், ஷரீஆ எனும் முஸ்லிம் சட்டங்களைக் கடுமையாக அமுல்படுத்தினர். அவர்கள் பிற்காலத்தில் பயங்கரவாதிகள் என்று சர்வதேச சமூகத்தால் முத்திரை குத்தப்பட்டனர். தாலிபான்கள், "அல்-காயிதா" தீவிரவாதியான உசாமா பின் லாதினைப் பாதுகாத்தனர்.  
தாலிபானின் ஏழு ஆண்டு ஆட்சியில் பெரும்பாலான மக்கள் அவர்களின் சுதந்திரத்தை அனுபவிக்க முடியவில்லை. கடும் கட்டுப்பாடுகள் காணப்பட்டன. இதன்போது, தாலிபான் அதிகஅளவில் மனித உரிமை மீறலிலும் ஈடுபட்டது. பெண்கள் வேலைக்குச் செல்வதைத் தடைசெய்தது; பெண்கள் பாடசாலைக்கோ, பல்கலைக்கழகத்திற்கோ செல்வது தடைசெய்யப்பட்டது; இவற்றை எதி்ர்த்தவர்கள் கடுமையாகத் தண்டிக்கப்பட்டனர். களவு எடுத்தவர்களின் கைகள் வெட்டி அகற்றப்பட்டன; இதைப்போன்ற கடுமையான சட்டங்கள் நிறைவேற்றப்பட்டன. தாலிபான் ஆட்சியில் ஏற்பட்ட நல்லநிகழ்வு என்றால், அது 2001 ஆம் ஆண்டு அளவில் "ஆப்கானின் அபின்" எனும் போதைப் பொருள் தயாரிப்பு, முற்றாக முடிவிற்குக் கொண்டு வரப்பட்டதே ஆகும்.
# ஆப்கானித்தான்

## வரலாறு

### 2001 அமெரிக்க நடவடிக்கை

செப்டம்பர் 11, 2001 தாக்குதலிற்குப் பின்னர் அமெரிக்கா ஆப்கானில் உள்ள அல்-காயிதா வலையமைப்பைத் தகர்க்க இராணுவ நடவடிக்கையை ஆப்கானித்தான் மீது நடத்தியது. தாலிபானைத் தோற்கடிக்க வடக்கு முன்னணியுடன் அமெரிக்கா நட்புறவு பாராட்டியதும் குறிப்பிடத்தக்கது.  
2001 டிசம்பரில் ஆப்கானின் பெரும்பாலான தலைவர்கள் ஜேர்மனியின் "பொன்" நகரில் கூடி ஆராய்ந்து, ஓர் இடைக்கால அரசை அமைக்க இணங்கினர். இதன் போது கந்தகார் நகரைச் சோந்தவரும், பட்டாணிய (பாஸ்துன்) இனத்தவருமான "ஹமீது கர்சாய்" ஆப்கானிய இடைக்கால அரசின் இயக்குநராகத் தெரிவு செய்யப்பட்டார்.
# ஆப்கானித்தான்

## வரலாறு

### இடைக்கால அரசு

2002 இல் தேசிய ரீதியாக நடைபெற்ற லோய ஜர்கா வின் பின்னர்க், கர்சாய் ஏனைய பிரதிநிதிகளால் இடைக்கால – அதிபராகத் தெரிவுசெய்யப்பட்டார். 2003 இல் நாட்டுக்குப்ப புதிய அரசியல் அமைப்பு உருவாக்கப்பட்டது. 2004 இல் நடைபெற்ற தேசிய அளவிலான தேர்தலின் மூலம் ஹமீது கர்சாய் புதிய அதிபராகத் தெரிவுசெய்யப்பட்டார். செப்டம்பர் 2005 இல், சட்டசபைத் தேர்தல்கள் நடைபெற்றன. 1973ஆம் ஆண்டுக்குப்பின்னர்ச் சுதந்திரமாகத் தெரிவுசெய்யப்பட்ட "சட்டவாக்க சபை" இதுவாகும். இதில் பெண்கள் வாக்களித்தமை, பெண்கள் தேர்தலில் போட்டியிட்டமை, தெரிவுசெய்யப்பட்டமை என்பன குறிப்பிடத்தக்க விடயங்களாகும்.  
நாடு தொடர்ந்து முன்னேற்றம் அடைந்து வருகின்ற போதும், கணிசமான பல பிரச்சினைகளை எதிர்நோக்கியுள்ளது. உதாரணமாக வறுமை, தரம்குறைந்த உட்கட்டுமான வசதிகள், மிதிவெடிகள் அதிக செறிவில் உள்ளமை, பொப்பி, அபின் வியாபாரம் போன்றவற்றைக்குறிப்பிடலாம். இதைவிட அந்நாட்டில் மிஞ்சியிருக்கும் அல்-காயிதா உறுப்பினர்கள் மற்றும் தாலிபான் போராளிகளின் தாக்குதல்கள் வேறு தொடர்ந்து நடக்கின்றன. மேலும், வடக்கில் சில இராணுவத் தலைவர்கள் தொடர்ந்தும் பிரச்சினை கொடுத்து வருகின்றனர்.
# ஆப்கானித்தான்

## அரசாங்கமும் கொள்கைகளும்

ஆப்கானித்தானின் அரசியலானது வரலாற்று ரீதியாகப் பல்வேறுபட்ட குழப்பங்கள் நிறைந்தது. உதாரணமாக, பல்வேறுபட்ட அரசியல் பதவிச் சண்டைகள், இராணுவப் புரட்சிகள், நிலையற்ற ஆட்சி அதிகார மாற்றம் என்பவற்றைக் குறிப்பிடலாம். இந்த நாடு இராணுவ ஆட்சி, அரசாட்சி, குடியரசு, சமவுடைமை அரசு என்று பல்வேறு பட்ட ஆட்சிமுறைகளின்கீழ் இருந்துள்ளது. 2003 ஆம் ஆண்டில் அரசியல் சட்டம், லோயா ஜிர்காவால் மீள் அமைக்கப்பட்டது. இதன்படி ஆப்கானித்தான் ஓர் இசுலாமியக் குடியரசாக மாற்றப்பட்டது. இதில் மூன்று முக்கிய பிரிவுகள் உள்ளன; அவை நிறைவேற்று அதிகாரம், சட்டவாக்கம், நீதித்துறை என்பனவாகும்.  
ஆப்கானின் தற்போதைய அதிபராக ஹமீது கர்சாய் உள்ளார். இவர் 2004 அக்டோபரில் தெரிவுசெய்யப்பட்டார். இவர் நாட்டின் பொருளாதாரத்தைச் சீர்திருத்துவதற்காக எடுத்த நடவடிக்கைகள், தேசிய நல்லிணக்கம் ஏற்படுத்தியமை போன்ற காரணங்களுக்காகப் பாராட்டப்பட்டாலும் இன்னமும் அடக்கப்படாமல் உள்ள பழைய இராணுவத் தலைமைகளால் கொஞ்சம் கெட்ட பெயரும் உள்ளது. தற்போதுள்ள நாடாளுமன்றம் 2005 இல் தெரிவுசெய்யப்பட்டது. தெரிவு செய்யப்பட்டவர்களில் முன்னாள் முஜாஹிதீன்கள், தாலிபான்கள், சமவுடைமைவாதிகள், மறுசீரமைப்பாளர்கள் மற்றும் இஸ்லாமியப் பழைமைவாதிகள் உள்ளடங்குவர். இவர்களுள் 28% பெண்கள் ஆவர்; இதன் மூலம் தாலிபான் ஆட்சியில் இருந்த பெண்களுக்கு எதிரான அடக்குமுறை குறைந்துள்ளதுடன், "அதிகளவு பெண்களை நாடாளுமன்றத்தில் கொண்ட நாடுகளில் ஆப்கானித்தானும் ஒன்று" என்ற நிலையையும் பெற்றது.  
ஆப்கனிஸ்தான் நாட்டின் "மீயுயர் நீதிமன்றம்" (*Supreme Court of Afghanistan*) தற்போது தலைமை நீதிபதி "அப்துல் சலாம் அசினி"யால் நிர்வகிக்கப்படுகின்றது. இவர் முன்னாள் பல்கலைக்கழகப் பேராசிரியரும், அதிபரின் சட்ட ஆலோசகரும் ஆவார். முன்பிருந்த நீதி மன்றம், இடைக்கால அரசின்போது நியமனம் செய்யப்பட்டது. ஆயினும் இதில் பைசல் அஹமட் ஷின்வாரி போன்ற பழமைவாதிகள் இருந்தனர். அதனால், அப்போதைய நீதிமன்றம் பல்வேறு தனிநபர் உரிமைகளைத் தடுக்கும் சட்டங்களை உருவாக்கியது; உதாரணமாகக் கேபிள் தொலைக்காட்சியைத் தடைசெய்தமை, பெண்களின் உரிமைகளைப் பறிக்க முயன்றமை, மற்றும் நீதிமன்றத்தின் அதிகாரத்தை அதன்அதிகார வரம்புக்கு அப்பால் பாவிக்க முயன்றமை என்பவற்றைக் கூறலாம். ஆயினும் தற்போதைய நீதிமன்றம் சரியான நபர்களால் வழிநடத்தப்படுகின்றது.
# ஆப்கானித்தான்

## நிர்வாக அலகுகள்

*முதன்மைக் கட்டுரை: ஆப்கானிஸ்தானின் மாகாணங்கள்*  
ஆப்கானித்தான், முப்பத்தொரு (31) மாகாணங்களாகப் பிரிக்கப்பட்டுள்ளது. இந்த மாகாணங்கள் மேலும், மாவட்டங்கள் என்ற பிரிவுகளாகப் பிரிக்கப்பட்டுள்ளன.
# ஆப்கானித்தான்

## பொருளாதாரம்

*முதன்மைக் கட்டுரை: ஆப்கானிஸ்தானின் பொருளாதாரம்*  
ஆப்கானித்தான் உலகில் மிக வறுமையான, பின்தங்கிய அபிவிருத்தி அடைந்துவரும் நாடுகளில் ஒன்றாகும். மூன்றில் இரண்டு பகுதி மக்கள் ஒரு நாளைக்கு இரண்டு (2) அமெரிக்க டொலர் பண மதிப்புக்கும் குறைவாகவே சம்பாதிக்கின்றனர். பொருளாதாரம் 1979 தொடக்கம் இருந்த அரசின் நிலையற்ற தன்மையால் பலமாகப் பாதிக்கப்பட்டது.  
நாட்டில் பெருளாதார ரீதியாக செயலூக்கத்துடன் 11 மில்லியன் (மொத்தம் 29 மில்லியன் மக்கள் உள்ளனர்) மக்கள் உள்ளதாக 2002 இல் எடுக்கப்பட்ட கணக்கெடுப்புகள் சொல்கின்றன. ஆயினும் வேலையில்லாதோர் வீதம் பற்றிய உத்தியோகபூர்வமான தகவல்கள் எதுவும் இதுவரை இல்லை, ஆயினும் அந்த நாட்டில் வேலையில்லாதோர் விழுக்காடு(%) மிக உயர்வு என்பதே உண்மை. தொழில்சார் பயிற்சி இல்லாத இளம் சமுதாயத்தில் கிட்டத்தட்ட மூன்று (3) மில்லியன் அளவினர் உள்ளதாகக் கூறப்படுகின்றது. இது ஒவ்வோர் ஆண்டும் சுமார் 300,000 இனால் அதிகரிக்கும் என்று எதிர்பார்க்கப்படுகின்றது.  
ஆப்கானித்தானிய மொத்த தேசிய உற்பத்தியில் மூன்றில் ஒரு பகுதி அபின், மோபைன், ஹாசிஸ் போன்ற போதைப்பொருள்கள் மூலமே கிடைக்கின்றது.
# ஆப்கானித்தான்

## பொருளாதாரம்

### அனைத்துலக உதவி

மறுபக்கம் சர்வதேச சமூகம் ஆப்கானித்தானைக் கட்டி எழுப்புவதில் பெரிதும் ஆர்வம் காட்டி வருகின்றது. ஆப்கானிய இடைக்கால அரசு, ஜேர்மன் பொன் நகரில் டிசம்பர் 2001 இல் உருவாகிய பின் "டோக்கியோ உதவி வழங்கும் நாடுகளின் மாநாட்டில்" 4.5 பில்லியன் அமெரிக்க டொலர் கடனுதவி உறுதியளிக்கப்பட்டது. இதைவிட 10.5 பில்லியன் அமெரிக்க டொலர்கள், லண்டன் மாநாட்டின் மூலம் 2006 இல் ஆப்கானுக்குக் கிடைத்தது. வளர்ச்சித்திட்டத்தில் கல்வி, சுகாதாரம், நிர்வாகத் திறன் மேம்பாடு, பயிர்ச் செய்கைத் துறை மேம்பாடு, வீதிகள் மீளாக்கம், சக்தி மற்றும் தொலைத் தொடர்பு இணைப்புகள் என்பவற்றிற்கு முன்னுரிமை வழங்கப்பட்டது.
# ஆப்கானித்தான்

## பொருளாதாரம்

### மீள்கட்டுமானம்

2004 ஆம் ஆண்டிற்கான 'ஆசிய அபிவிருத்தி வங்கி'யின் அறிக்கையின்படி, தற்போதைய அபிவிருத்திகள் இரண்டு முக்கிய கிளைகளைக் கொண்டுள்ளன. இதன்படி முதலில் அவசிய உட்கட்டுமான வசதிகளை அபிவிருத்தி செய்தலும், இரண்டாவதாக நவீன பொதுக் கட்டமைப்பை (*Modern Public Sector*) ஏற்படுத்துவதும் அடங்கும். 2006 இல் இரண்டு அமெரிக்கக் கம்பெனிகள் 1.4 பில்லியன் பெறுமதியான வீதிகளை மீளமைத்தல், சக்தி இணைப்புகள், நீர் வழங்கல் போன்ற செயற்பாட்டிற்காகத் தொழில் ஒப்பந்தம் ஒன்றைப் பெற்றுக்கொண்டன.  
தற்போதைய பொருளாதார மீட்சிக்கு முக்கிய காரணம் அண்டைய நாடுகளிலும், மேற்கிலும் இருந்து மீளவும் இங்கு வந்த 4 மில்லியன் அகதிகளாவர். இவர்கள் தம்முடன் புதிய சக்தி, தொழில்களை ஆரம்பித்தமை என்பனவாகும். அத்துடன் சுமார் 2-3 பில்லியன் வரையான சர்வதேச உதவிகள் ஆண்டுதோறும் கிடைத்து வருவதும், பொருளாதாரத்திற்குச் சக்தி வழங்குவதாக உள்ளது. தனியார்துறையும் தற்போது புத்தாக்கம் பெற்றுள்ளதைக் குறிப்பிட்டே ஆகவேண்டும். துபாயில் வசித்துவரும் ஆப்கானியக் குடும்பம் ஒன்று, ஆப்கானில் ஒரு கொக்கா – கோலா போத்தல் நிரப்பும் நிலையத்தை 25 மில்லியன் செலவில் நிர்மாணித்துள்ளதையும் இங்கே குறிப்பிட வேண்டும்.  
நாட்டின் திறைசேரி பெரும்பாலும் வெளிநாட்டு உதவிகளை நம்பியே உள்ளது. மிகச் சிறிய பகுதியே அதாவது, 15% அளவே உள்ளுர் அரசின் மூலம் "வரவுசெலவு திட்டப்" பணிக்குக் கிடைக்கின்றது. மீதி ஐக்கிய நாடுகள் அவையின் மூலமும், சர்வதேச அரச சார்பற்ற நிறுவனங்களாலும் வழங்கப்படுகின்றது. அரசு 2003 இல் $350 மில்லியன் வரவு செலவுத் திட்டமும், 2004 இல் $550 மில்லியன் அளவிலான வரவு செலவுத் திட்டமும் போட்டது. அந்நியச் செலாவணி $500 மில்லியன் அளவாகும், இது பெரும்பாலும் சுங்க வரிமூலமே அறவிடப் படுகின்றது.
# ஆப்கானித்தான்

## மக்களின் பரவல் பற்றிய விபரம்

நாட்டின் சனத்தொகை பல்வேறு இனக்குழுக்களாக உள்ளது. நாட்டில் முறையான சனத்தொகைக் கணக்கெடுப்பு பல பத்தாண்டுகளாக நடத்தப்படவில்லை. ஆகவே, ஆப்கானிய மக்கள் பற்றிய தகவல்கள் பெரும்பாலும் தோராயமாக மதிப்பிட்ட எண்ணிக்கையேயாகும்.  
2006 இல் பிபிசி செய்தி நிறுவனம், சிஐஏ புத்தகம் மற்றும் ஐக்கிய நாடுகளின் அறிக்கை என்பற்றில் இருந்து மக்கள்தொகைக் கணக்கை கீழே உள்ளபடி இருக்கலாம் என்று கணிக்கப்டுகின்றது.  
சிஐஏ புத்தகத்தின் தகவலின்படி கீழுள்ளவாறு மக்களின்பரவல் உள்ளது.  
கலைக்களஞ்சியம் பிருட்டானிகா பின்வருமாறு, சிறிது வேறுபட்ட தகவலைத் தருகின்றது.
- 49% – விழுக்காடு பட்டாணியர்கள்
- 18% – விழுக்காடு *Tajik* தாஜிக்
- 9% – விழுக்காடு *Hazara* ஹசரா
- 8% – விழுக்காடு *Uzbek* உசுபெக்
- 4% – விழுக்காடு *Aimak* அய்மக்
- 3% – விழுக்காடு *Turkmen* துர்க்மென்
- 9% – விழுக்காடு *other* பிறர்  
1960 தொடக்கம் 1980 வரையான காலப்பகுதியில் எடுத்த உத்தியோக பூர்வ சனத்தொகைக் கணக்கெடுப்பு பின்வரும் முடிவைக்காட்டுகின்றது. இது இரானிக்கா கலைக்களஞ்சியத்தில் உள்ள முடிவு, பின்வருமாறு.
- 36.4 – விழுக்காடு% *Pashtun* பட்டாணியர்கள்
- 33.6% – விழுக்காடு *Tajik* (*including Farsiwan and Qezelbash*) தாஜிக்
- 8.0% – விழுக்காடு *Hazara* ஹசரா
- 8.0% – விழுக்காடு *Uzbek* உசுபெக்
- 3.2% – விழுக்காடு *Aimak* அய்மக்
- 1.6% – விழுக்காடு *Baloch* பாலாக்
- 9.2% – விழுக்காடு *other* பிறர்
# ஆப்கானித்தான்

## மக்களின் பரவல் பற்றிய விபரம்

### மொழிகள்

இந்தோ-ஐரோப்பிய மொழிகளினதும், பாரசீக மொழிக் குடும்பத்தின் உப பகுதியுமான பாஷ்தூ 35% விழுக்காடும், பாரசீக மொழி (தாரி) 50% விழுக்காடும் பேசப்படுவதாக சி.ஐ.ஏ தரவுப் புத்தகத் தகவல்கள் தெரிவிக்கின்றன. இதைவிடத் துருக்கி மொழிகளான உஸ்பெக், துர்க்மெனி 9% விழுக்காடும், அவி 30 சிறுபான்மை மொழிகள் (பிரதானமாக பலோச்சி, பசானி, நுரிஸ்டானி) 4% விழுக்காடு வீதமும் பேசப்படுகின்றன. இரு மொழி பேசும் தன்மையை இங்கே பரவலாக அவதானிக்கலாம்.
# ஆப்கானித்தான்

## மக்களின் பரவல் பற்றிய விபரம்

### மதங்கள்

மத ரீதியாக, 99% விழுக்காட்டினர் இசுலாமியர் ஆவர், கிட்டத்தட்ட 74-89 விழுக்காடு வரையானோர் 'சுன்னி' முஸ்லிம்களாகவும் 9-25 விழுக்காட்டினர் "சியா" முஸ்லிம்களாகவும் உள்ளனர். அங்குக் கிட்டத்தட்ட 150,000 இந்துக்களும், எண்ணிக்கை தெரியாத அளவில் சீக்கியர் இனத்தவரும் காபூல், கந்தகார், காஸ்சி மற்றும் ஜலாலாபாத் போன்ற நகரங்களில் வாழ்ந்து வருகின்றனர். அங்கு சிறிய அளவில் யூத இனத்தவர் வாழ்ந்து வந்த போதும், ரசிய ஆக்கரமிப்புக்குப் பின்னர் 1979 இல் நாட்டைவிட்டு வெளியேறினர். ஒரு தனி நபரான 'சப்லோன் சிமின்டோவ்' மீதமாக அந்நாட்டில் உள்ளார்.
# ஆப்கானித்தான்

## மக்களின் பரவல் பற்றிய விபரம்

### பெரிய நகரங்கள்

ஒரு மில்லியனுக்கு அதிகமான சனத்தொகை உள்ள ஒரே நகரம் தலைநகரமான "காபூல்" ஆகும். ஏனைய முக்கிய நகரங்கள் சனத்தொகை ஒழுங்கில் பின்வருமாறு. கந்தகார், ஹெரத், மசார்-ஏ-ஷரீஃப், ஜலாலாபாத், கஸ்னி மற்றும் குந்துஸ் ஆகும்.